**Dôvodová správa**

1. **Všeobecná časť**

Návrh zákona, ktorým sa mení a dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov (ďalej len „návrh zákona“) predkladá poslanec Národnej rady Národnej rady Slovenskej republiky Miriam Šuteková.

Dôvodom na vypracovanie návrhu zákona je odstránenie niektorých nedostatkov súčasnej právnej úpravy, ktoré priniesla aplikačná prax. Predložený návrh zákona upravuje

* zánik miesta v sieti staníc technickej kontroly, v sieti pracovísk emisnej kontroly a v sieti pracovísk kontroly originality, ak vydané povolenie na zriadenie takejto stanice/pracoviska bolo zrušené alebo zaniklo,
* zmenu pomeru rozdelenia vozidiel pri výpočte vyťaženia kontrolnej linky na kontrolnej linke pre všetky kategórie vozidiel,
* vypustenie požiadavky nezapočítavania stacionárnej stanice technickej kontroly, ak stacionárna stanica technickej kontroly nebola zriadená po dobu platnosti povolenia na zriadenie stanice technickej kontroly od vzniku tohto miesta.

Cieľom navrhovaných zmien je odstránenie vydávania duplicitných povolení na zriadenie stacionárnej stanice technickej kontroly, pracoviska emisnej kontroly alebo pracoviska kontroly originality, kedy na jedno miesto v sieti staníc technickej kontroly mohli byť vydané ďalšie povolenia na zriadenie stacionárnej stanice technickej kontroly a pri výpočte vyťaženia kontrolnej linky stanoviť, že na kontrolnej linke pre všetky kategórie vozidiel je rovnomerný pomer medzi malými a veľkými vozidlami.

Navrhuje sa, aby návrh zákona nadobudol účinnosť 1. júla 2023, čím sa zároveň zabezpečí dostatočne dlhá legisvakačná lehota.

Predložený návrh zákona nemá vplyvy na rozpočet verejnej správy, vplyvy na podnikateľské prostredie, sociálne vplyvy, vplyvy na životné prostredie, vplyvy na informatizáciu spoločnosti, vplyvy na služby verejnej správy pre občana a ani vplyvy na manželstvo, rodičovstvo a rodinu.

Návrh zákona sa nepredkladá do vnútrokomunitárneho pripomienkového konania.

Návrh zákona je v súlade s Ústavou Slovenskej republiky, s ústavnými zákonmi a nálezmi Ústavného súdu Slovenskej republiky, so zákonmi a ostatnými všeobecne záväznými právnymi predpismi platnými v Slovenskej republike, s medzinárodnými zmluvami, ktorými je Slovenská republika viazaná, ako aj s právom Európskej únie.

**Doložka vybraných vplyvov**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1. **Základné údaje** | | | | | | | | | | |
| **Názov materiálu** | | | | | | | | | | |
| Návrh zákona, ktorým sa mení a dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov (ďalej aj „návrh zákona“). | | | | | | | | | | |
| **Predkladateľ (a spolupredkladateľ)** | | | | | | | | | | |
| Poslanec Národnej rady Slovenskej republiky xxxxxxxx | | | | | | | | | | |
| **Charakter predkladaného materiálu** | |  | | Materiál nelegislatívnej povahy | | | | | | |
|  | | Materiál legislatívnej povahy | | | | | | |
|  | | Transpozícia práva EÚ | | | | | | |
| *V prípade transpozície uveďte zoznam transponovaných predpisov:*  Pôvodným zákonom č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov sa vykonala transpozícia nasledovných smerníc:   1. smernica Rady 89/459/EHS z 18. júla 1989 o aproximácii právnych predpisov členských štátov, ktoré sa týkajú hĺbky dezénu jazdnej plochy pneumatík určitých kategórií motorových vozidiel a ich prípojných vozidiel (Ú. v. ES L 226, 3.8.1989; Mimoriadne vydanie Ú v EÚ, kap. 13/zv. 10), 2. smernica Rady 96/53/ES z 25. júla 1996, ktorou sa v Spoločenstve stanovujú najväčšie prípustné rozmery niektorých vozidiel vo vnútroštátnej a medzinárodnej cestnej doprave a maximálna povolená hmotnosť v medzinárodnej cestnej doprave (Ú. v. ES L 235, 17.9.1996; Mimoriadne vydanie Ú v EÚ, kap. 7/zv. 2)v platnom znení, 3. smernica Rady 1999/37/ES z 29. apríla 1999 o registračných dokumentoch pre vozidlá (Ú. v. ES L 138, 1.6.1999; Mimoriadne vydanie Ú v EÚ, kap. 7/zv. 4) v platnom znení, 4. smernica Európskeho parlamentu a Rady 2014/45/EÚ z 3. apríla 2014 o pravidelnej kontrole technického stavu motorových vozidiel a ich prípojných vozidiel a o zrušení smernice 2009/40/ES (Ú. v. EÚ L 127, 29.4.2014), 5. smernica Európskeho parlamentu a Rady 2014/47/EÚ z 3. apríla 2014 o cestnej technickej kontrole úžitkových vozidiel prevádzkovaných v Únii a o zrušení smernice 2000/30/ES (Ú. v. EÚ L 127, 29.4.2014) .   Týmto návrhom zákona sa nevykonáva transpozícia žiadnej smernice a ani nedochádza k zmene ustanovení dotýkajúcich sa transpozície vyššie uvedených predpisov. | | | | | | | | | | |
| **Termín začiatku a ukončenia PPK** | | | | | | *-* | | | | |
| **Predpokladaný termín predloženia na pripomienkové konanie** | | | | | | *-* | | | | |
| **Predpokladaný termín začiatku a ukončenia ZP\*\*** | | | | | | *-* | | | | |
| **Predpokladaný termín predloženia na rokovanie vlády SR\*** | | | | | | *-* | | | | |
|  | | | | | | | | | | |
| 1. **Definovanie problému** | | | | | | | | | | |
| *Uveďte základné problémy, ktoré sú dôvodom vypracovania predkladaného materiálu (dôvody majú presne poukázať na problém, ktorý existuje a je nutné ho predloženým materiálom riešiť).*  Problémom je, že na jedno miesto v sieti stacionárnych staníc technickej kontroly mohli byť vydané ďalšie povolenia na zriadenie stacionárnej stanice technickej kontroly a to bez toho, že by na vznik takéhoto miesta v sieti bola potrebná kapacita siete. Uvedené spôsobovalo, že sa vydávali povolenia aj pre tie okresy, kde to nebolo potrebné. | | | | | | | | | | |
| 1. **Ciele a výsledný stav** | | | | | | | | | | |
| *Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému).*  Cieľom navrhovaných zmien je odstránenie vydávania duplicitných povolení na zriadenie stacionárnej stanice technickej kontroly, kedy na jedno miesto v sieti stacionárnych staníc technickej kontroly mohli byť vydané ďalšie povolenia na zriadenie stacionárnej stanice technickej kontroly a pri výpočte vyťaženia kontrolnej linky stanoviť, že na kontrolnej linke pre všetky kategórie vozidiel je rovnomerný pomer medzi malými a veľkými vozidlami. | | | | | | | | | | |
| 1. **Dotknuté subjekty** | | | | | | | | | | |
| *Uveďte subjekty, ktorých sa zmeny predkladaného materiálu dotknú priamo aj nepriamo:*  Žiadatelia o vydanie povolenia na zriadenie stanice technickej kontroly, pracoviska emisnej kontroly alebo pracoviska kontroly originality, prevádzkovatelia staníc technickej kontroly , pracoviska emisnej kontroly alebo pracoviska kontroly originality a Ministerstvo dopravy Slovenskej republiky. | | | | | | | | | | |
| 1. **Alternatívne riešenia** | | | | | | | | | | |
| *Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?*  *Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.*  Alternatívou nula bola možnosť ponechať súčasný stav legislatívy, čo by však malo za následok agraviáciu problému definovaného v bode 2 ktorá by spočívala v náraste počtu miest v sieti staníc kontroly neobsadených existujúcimi a prevádzkovanými stanicami kontroly. | | | | | | | | | | |
| 1. **Vykonávacie predpisy** | | | | | | | | | | |
| *Predpokladá sa prijatie/zmena vykonávacích predpisov?* | | | | | | | **Áno** | | **Nie** | |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:*  Návrh zákona nevyvolá prijatie vykonávacích právnych predpisov. | | | | | | | | | | |
| 1. **Transpozícia práva EÚ** | | | | | | | | | | |
| |  | | --- | | *Uveďte, či v predkladanom návrhu právneho predpisu dochádza ku goldplatingu podľa tabuľky zhody.* | | **Áno  Nie**  *Ak áno, uveďte, ktorých vplyvov podľa bodu 9 sa goldplating týka:* | |  | | | | | | | | | | | |
| Návrh zákona nie je upravený v práve EÚ. | | | | | | | | | | |
| 1. **Preskúmanie účelnosti** | | | | | | | | | | |
| *Uveďte termín, kedy by malo dôjsť k preskúmaniu účinnosti a účelnosti predkladaného materiálu.*  *Uveďte kritériá, na základe ktorých bude preskúmanie vykonané.*  Nepredpokladá sa preskúmanie účinnosti a účelnosti návrhu zákona. | | | | | | | | | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.  \*\*\* posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte. | | | | | | | | | | |
| 1. **Vybrané vplyvy materiálu** | | | | | | | | | | |
| **Vplyvy na rozpočet verejnej správy** |  | | **Pozitívne** | |  | | **Žiadne** |  | | **Negatívne** |
| z toho rozpočtovo zabezpečené vplyvy,  v prípade identifikovaného negatívneho  vplyvu |  | | Áno | |  | | Nie |  | | Čiastočne |
| **v tom vplyvy na rozpočty obcí a vyšších územných celkov** |  | | **Pozitívne** | |  | | **Žiadne** |  | | **Negatívne** |
| z toho rozpočtovo zabezpečené vplyvy,  v prípade identifikovaného negatívneho vplyvu |  | | Áno | |  | | Nie |  | | Čiastočne |
| Vplyv na dlhodobú udržateľnosť verejných financií v prípade vybraných opatrení \*\*\* |  | | Áno | |  | |  |  | | Nie |
| **Vplyvy na podnikateľské prostredie** |  | | **Pozitívne** | |  | | **Žiadne** |  | | **Negatívne** |
| z toho vplyvy na MSP |  | | Pozitívne | |  | | Žiadne |  | | Negatívne |
| Mechanizmus znižovania byrokracie  a nákladov sa uplatňuje: |  | | Áno | | |  |  |  | | Nie |
| **Sociálne vplyvy** |  | | **Pozitívne** | |  | | **Žiadne** |  | | **Negatívne** |
| **Vplyvy na životné prostredie** |  | | **Pozitívne** | |  | | **Žiadne** |  | | **Negatívne** |
| **Vplyvy na informatizáciu spoločnosti** |  | | **Pozitívne** | |  | | **Žiadne** |  | | **Negatívne** |

|  |  |  |  |  |  |  |  |
| --- | --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  | |  |  |  |
| **vplyvy služieb verejnej správy na občana** |  | **Pozitívne** | |  | **Žiadne** |  | **Negatívne** |
| **vplyvy na procesy služieb vo verejnej správe** |  | **Pozitívne** | |  | **Žiadne** |  | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na manželstvo, rodičovstvo a rodinu** |  | **Pozitívne** |  | **Žiadne** |  | **Negatívne** |

|  |
| --- |
| 1. **Poznámky** |
| *V prípade potreby uveďte doplňujúce informácie k identifikovaným vplyvom a ich analýzam.*  *Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).*  *Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.* |
| 1. **Kontakt na spracovateľa** |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.* |
| 1. **Zdroje** |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť.* |
| 1. **Stanovisko Komisie na posudzovanie vybraných vplyvov z PPK č. ..........**   (v prípade, ak sa uskutočnilo v zmysle bodu 8.1 Jednotnej metodiky) |
| |  |  |  | | --- | --- | --- | | **Súhlasné** | **Súhlasné s návrhom na dopracovanie** | **Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:** |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky) |
| |  |  |  | | --- | --- | --- | | **Súhlasné** | **Súhlasné s  návrhom na dopracovanie** | **Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:** |

**Doložka zlučiteľnosti**

**návrhu zákona s právom Európskej únie**

1. **Navrhovateľ návrhu zákona:**

Poslanec Národnej rady Slovenskej republiky

1. **Názov návrhu zákona:**

Návrh zákona, ktorým sa mení a dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov

1. **Predmet návrhu zákona je upravený v práve Európskej únie:**
2. v primárnom práve (uviesť názov zmluvy a číslo článku)

Čl. 28-37 Hlava II (Voľný pohyb tovaru), čl. 90-100 Hlava VI (Doprava), čl. 114-118 (Aproximácia práva) a čl. 191-193 Hlava XX (Životné prostredie) Zmluvy o fungovaní Európskej únie,

1. v sekundárnom práve (uviesť druh, inštitúciu, číslo, názov a dátum vydania právneho aktu vzťahujúceho sa na upravovanú problematiku, vrátane jeho gestora)

* smernica Európskeho parlamentu a Rady 2014/47/EÚ z 3. apríla 2014 o cestnej technickej kontrole úžitkových vozidiel prevádzkovaných v Únii a o zrušení smernice 2000/30/ES (Ú. v. ES L 127, 29.4.2014), ktorej gestorom je Ministerstvo dopravy a výstavby Slovenskej republiky a Ministerstvo vnútra Slovenskej republiky,

1. v judikatúre Súdneho dvora Európskej únie (uviesť číslo a označenie relevantného rozhodnutia a stručne jeho výrok alebo relevantné právne vety)
2. dodatočné technické kontroly:

* rozhodnutie Súdneho dvora Európskych spoločenstiev vo veci C-50/85, Schloh,
* rozhodnutie Súdneho dvora Európskych spoločenstiev vo veci 272/80, Frans-Nederlandse Maatschappoj voor Biologiche Producten,
* rozhodnutie Súdneho dvora Európskych spoločenstiev vo veci C-293/94, Brandsma,
* rozhodnutie Súdneho dvora Európskych spoločenstiev vo veci C-400/96, Harpegnies,
* rozsudok Súdneho dvora (prvá komora) z 5. júna 2008 vo veci C-170/07, Komisia Európska komisia proti Poľskej republike,

1. zriaďovanie staníc technickej kontroly

* rozsudok Súdneho dvora (štvrtá komora) z 22. októbra 2009 vo veci C-438/08, Európska komisia proti Portugalskej republike,
* rozsudok Súdneho dvora (druhá komora) z 15. októbra 2015 vo veci C-168/14 Grupo Itevelesa SL a i. proti Oca Inspección Técnica de Vehículos SA a Generalidad de Cataluña,

1. povinná identifikácia a technická kontrola predchádzajúca registrácii vozidiel v členskom štáte

* rozsudok Súdneho dvora (prvá komora) z 20. septembra 2007 vo veci C‑297/05, Európska komisia proti Holandskému kráľovstvu.

1. **Záväzky Slovenskej republiky vo vzťahu k Európskej únii:**
2. uviesť lehotu na prebranie príslušného právneho aktu Európskej únie, príp. aj osobitnú lehotu účinnosti jeho ustanovení
3. Smernica 89/459/EHS

* do 1. mája 2004 pre smernicu 89/459/EHS,

1. Smernica 96/53/ES v platnom znení

* do 1. mája 2004 pre smernicu 96/53/ES v znení smernice 2002/7/ES,
* do 7. mája 2017 pre smernicu (EÚ) 2015/719,

1. Smernica 1999/37/ES v platnom znení

* do 1. mája 2004 pre smernicu 1999/37/ES,
* do 15. januára 2005 pre smernicu 2003/127/ES,
* do 1. januára 2007 pre smernicu 2006/103/ES,
* do 20. mája 2017 pre smernicu 2014/46/EÚ,

1. Smernica 2014/45/EÚ

* do 20. mája 2017 pre smernicu 2014/45/EÚ,

1. Smernica 2014/47/EÚ

* do 20. mája 2017 pre smernicu 2014/47/EÚ,

1. uviesť informáciu o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie

* v danej oblasti nie je proti Slovenskej republike začaté konanie,

1. uviesť informáciu o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav
   1. Smernica 89/459/EHS je prebratá
      * v zákone č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov,
      * vo vyhláške Ministerstva dopravy a výstavby Slovenskej republiky č. 134/2018 Z. z., ktorou sa ustanovujú podrobnosti o prevádzke vozidiel v cestnej premávke v znení neskorších predpisov,
   2. Smernica 96/53/ES v platnom znení je prebratá
      * v zákone č. 135/1961 Zb. o pozemných komunikáciách (cestný zákon) v znení neskorších predpisov,
      * v zákone č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov,
      * vo vyhláške Ministerstva dopravy a výstavby Slovenskej republiky č. 134/2018 Z. z., ktorou sa ustanovujú podrobnosti o prevádzke vozidiel v cestnej premávke v znení neskorších predpisov,
   3. Smernica 1999/37/ES v platnom znení je prebraná
      * v zákone č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov,
      * v zákone č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov,
      * vo vyhláške Ministerstva dopravy a výstavby Slovenskej republiky č. 133/2018 Z. z., ktorou sa ustanovujú podrobnosti o dokladoch vozidla v znení neskorších predpisov,
   4. Smernica 2014/45/EÚ
      * v zákone č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov,
      * vo vyhláške Ministerstva dopravy a výstavby Slovenskej republiky č. 137/2018 Z. z., ktorou sa ustanovujú podrobnosti v oblasti technickej kontroly v znení neskorších predpisov,
      * vo vyhláške Ministerstva dopravy a výstavby Slovenskej republiky č. 138/2018 Z. z., ktorou sa ustanovujú podrobnosti v oblasti emisnej kontroly v znení neskorších predpisov,
   5. Smernica 2014/47/EÚ
      * v zákone č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov,
      * vo vyhláške Ministerstva dopravy a výstavby Slovenskej republiky č. 135/2018 Z. z., ktorou sa ustanovujú podrobnosti v oblasti cestnej technickej kontroly v znení neskorších predpisov.
2. **Návrh zákona je zlučiteľný s právom Európskej únie:**
   * + úplne.
3. **Návrh zákona je zlučiteľný s právom Európskej únie:**

* úplne.

**B. Osobitná časť**

**K čl. I**

K bodu 1 [§ 83 ods. 6]

Uvedeným doplnením sa má zabrániť reťazeniu obsadzovania miest v sieti stacionárnych staníc technickej kontroly, pracovísk emisnej kontroly alebo pracovísk kontroly originality vytvorených zrušením alebo zánikom povolenia na zriadenie stacionárnej stanice technickej kontroly. Rovnako je cieľom odstránenie nedostatku súčasnej právnej úpravy, v zmysle ktorej dochádza k duplicitnému udeľovaniu povolení na zriadenie stacionárnej stanice technickej kontroly, pracoviska emisnej kontroly alebo pracoviska kontroly originality viažuceho sa na miesto v sieti, vo vzťahu ku ktorému už bolo udelené rovnaké povolenie na zriadenie stacionárnej stanice technickej kontroly. Zmena preto má viesť k tomu, že v prípade nesplnenia oznamovacej povinnosti o stave zriadenia stanice technickej kontroly, pracoviska emisnej kontroly alebo pracoviska kontroly originality alebo nepredloženia právoplatného stavebného povolenia potrebného na zriadenie stanice technickej kontroly, pracoviska emisnej kontroly alebo pracoviska kontroly originality schvaľovaciemu orgánu do 18 mesiacov od nadobudnutia právoplatnosti povolenia, má okrem zrušenia alebo zániku povolenia zaniknúť aj miesto v sieti, ktoré vzniklo na ich základe.

K bodu 2 [§ 83 ods. 7]

Uvedeným doplnením sa má zabrániť reťazeniu obsadzovania miest v sieti stacionárnych staníc technickej kontroly, pracovísk emisnej kontroly alebo pracovísk kontroly originality vytvorených zrušením alebo zánikom povolenia. Rovnako je cieľom odstránenie nedostatku súčasnej právnej úpravy, v zmysle ktorej dochádza k duplicitnému udeľovaniu povolení na zriadenie stacionárnej stanice technickej kontroly, pracoviska emisnej kontroly alebo pracoviska kontroly originality viažuceho sa na miesto v sieti, vo vzťahu ku ktorému už bolo udelené rovnaké povolenie. Zmena má viesť k tomu, že v prípade zániku povolenia po uplynutí času platnosti povolenia, zaniká rovnako miesto v sieti, ktoré vzniklo na jeho základe.

K bodu 3 [§ 83 ods. 9]

Uvedeným doplnením sa má zabrániť reťazeniu obsadzovania miest v sieti stacionárnych staníc technickej kontroly, pracovísk emisnej kontroly alebo pracovísk kontroly originality vytvorených zrušením alebo zánikom povolenia. Rovnako je cieľom odstránenie nedostatku súčasnej právnej úpravy, v zmysle ktorej dochádza k duplicitnému udeľovaniu povolení na zriadenie stacionárnej stanice technickej kontroly, pracoviska emisnej kontroly alebo pracoviska kontroly originality viažuceho sa na miesto v sieti, vo vzťahu ku ktorému už bolo udelené rovnaké povolenie. Zmena si dáva za cieľ eliminovať miesta v sieti tak, aby v situáciách ak držiteľ povolenia požiada o zrušenie povolenia, zaniklo rovnako miesto v sieti, ktoré vzniklo v súvislosti s ním.

K bodu 4 [§ 170d ods. 3]

Uvedeným doplnením sa má zabrániť reťazeniu obsadzovania miest v sieti stacionárnych staníc technickej kontroly, pracovísk emisnej kontroly alebo pracovísk kontroly originality vytvorených zrušením alebo zánikom povolenia. Rovnako je cieľom odstránenie nedostatku súčasnej právnej úpravy, v zmysle ktorej dochádza k duplicitnému udeľovaniu povolení na zriadenie stacionárnej stanice technickej kontroly, pracoviska emisnej kontroly alebo pracoviska kontroly originality viažuceho sa na miesto v sieti, vo vzťahu ku ktorému už bolo udelené rovnaké povolenie. Navrhovaná úprava si dáva za cieľ vysporiadať sa s povinnosťou držiteľa povolenia podľa § 83 ods. 5 písm. a) až c) vydaného podľa predmetného zákona v znení účinnom do 30. decembra 2021.

K bodu 6 [Príloha č. 1 časť A odsek 2 písm. e)]

Súčasná právna úprava zaviedla pomer využitia univerzálnych kontrolných liniek v pomere 5 : 1 medzi ľahkými a ťažkými vozidlami. Keďže pre prevádzkovateľa stanice technickej kontroly nie je limitované aké vozidlá sa potrebujú technickej kontrole na univerzálnej kontrolnej linke, navrhuje sa stanoviť pomer 1 : 1, nakoľko pomer 5 : 1 je pri prevádzkovaní takýchto kontrolných liniek nereálny.

K bodu 7 [Príloha č. 1 časť A odsek 2 písm. f)]

Vzhľadom na body 1 až 4 sa navrhuje vypustiť celé písmeno f), ktoré po zavedení zániku miesta v sieti pri zrušení alebo zániku povolenia už nemá svoje opodstatnenie.

**K čl. II**

Účinnosť návrhu zákona sa navrhuje od 1. júla 2023.